Colera

Li colera (eto: colora, colora-môrbusseLeyon Bernus, fåves, p. 103.), c' est ene foite schite minêyrece ås djins provokêye pa ene bactereye foirt rimouwante lomêye Vibrio cholerae.

 Minêyolodjeye 
Si prindeut foirt åjheymint dinltins, cwand l' idjinne esteut foirt brouxhire.

Å djoû d' ouy, on nel rescontere pus ki dins les grandès rascråwes, come les gueres, les grossès aiwes, les hosmints d' tere, cwand des grandès tropes di djins si rtrouvnut amonçlé dins des camps sins waire d' åjhminces santeyreces.

E l' Urope, les minêyes s' arestént voltî a l' intrêye di l' ivier (Inglutere 1849, Tcheslet, 1866).

 Senes del maladeye 
C' est ene schite come di l' aiwe, et do rvômixhaedje. Li malåde pout mori so deus troes djoûs.

 Médiaedje 
Mågré ki l' colera, nén sognî towe raddimint les malådes, li médiaedje est assez simpe: i fåt renaiwer l' coir avou des renaiwants sés tot l' tins k' li schite deure.

 Rilomêyès minêyes 
Gn a yeu ene foite piyintche di colera el Walonreye e 19inme sieke. On î a priyî sint Rok, lyi radjoutant si povwer la å ci k' il aveut ddja (di rweri l' pesse).

Ene minêye do payis d' Tchålerwè e 1866 a stî bén documintêye. Elle ataca a Montniye-so-Sambe li 21 di djun po fini li 22 d' decimbe. A Tcheslet, gn ourit 508 cas ki 235 end ont morou.Émile Lempereur & Michel Carly, Contes et légendes du pays de Charleroi, Noir Dessin Production, 2006, ISBN 2-87351-129-x, p. 11-14.

Ene des dierinnès minêyes kinoxhowe, ci fourit l' cene do Yemen tins del guere civile (anêyes 2020).

 Sourdants 

Categoreye:Maladeyes
Categoreye:Sistinme magneyrece